ครม.เคาะโรดแมพ เปิดประเทศรับต่างชาติ นำร่อง 6 จังหวัดท่องเที่ยว เริ่ม เม.ย.นี้
ครม.เคาะโรดแมพ เปิดประเทศรับต่างชาติ นำร่อง 6 จังหวัดท่องเที่ยว เริ่ม เม.ย.นี้
ครม.เคาะโรดแมพ เปิดประเทศรับต่างชาติ นำร่อง 6 จังหวัดท่องเที่ยว เริ่ม เม.ย.นี้
30 มี.ค. 2564

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (30 มี.ค.64) มีมติเห็นชอบตามที่ที่ประชุมศูนย์บริหารสถานการณ์เศรษฐกิจ (ศบศ.) เสนอแนวทางการเปิดรับนักท่องเที่ยวต่างชาติของจังหวัดภูเก็ต ตามข้อเสนอของการท่องเที่ยวแห่งประเทศไทย (ททท.)
โดยจะเริ่มในเดือนเมษายนนี้ ที่จังหวัด ภูเก็ต กระบี่ พังงา สมุย(สุราษฎร์ธานี) พัทยา(ชลบุรี) เชียงใหม่ สำหรับผู้ที่เดินทางมาจากต่างประเทศ ที่มีการฉีดวัคซีนป้องโควิด-19 แล้ว สามารถลดเวลากักตัวเป็นเวลา 7 วันเท่านั้น หลังจากนั้นจึงออกจากโรงแรมได้
และในไตรมาสสาม ตั้งแต่วันที่ 1 ก.ค. จะเปิดรับนักเที่ยวที่ฉีดวัคซีนครบ 2 โดสโดยไม่ต้องกักตัวเฉพาะในพื้นที่จังหวัดภูเก็ต ส่วนพื้นที่อื่นยังต้องกักตัวเป็นเวลา 7 วัน
ไตรมาสสี่ เดือนตุลาคมเป็นต้นไป จะเปิดรับนักท่องเที่ยวในจังหวัดภูเก็ต กระบี่ พังงา สมุย พัทยา และเชียงใหม่ โดยไม่ต้องกักตัวแต่ต้องปฏิบัติตามมาตรการป้องกันโควิด-19 ควบคู่ไปด้วย
ทั้งนี้ นักท่องเที่ยวเมื่อเดินทางเข้ามายังพื้นที่ต้องมีแสดงผลรับรองวัคซีนโควิด-19 ครบจำนวนโดส พร้อมทั้งตรวจหาเชื้อโควิด – 19 ด้วย